tartuNLP/wikipedia-smugri-20251201 huggingface dataset:
Vaasan yliopiston teknillinen tiedekunta

Vaasan yliopiston teknillinen tiedekunta on yksi Vaasan yliopiston kolmesta tiedekunnasta. Tiedekuntaan kuuluvat matemaattisten tieteiden, sähkö- ja energiatekniikan, tieto- ja tietoliikennetekniikan ja tuotantotalouden yksiköt. Tiedekunnan alaisuudessa toimii myös Technobotnia-tutkimuslaitos. Perustutkinto-opiskelijoita tiedekunnassa on 1 114, jatko-opiskelijoita 98 ja henkilökuntaa 100 (2015). Teknillinen tiedekunta vastaa myös yliopiston kaikkien alojen menetelmätieteiden ja tietotekniikan opetuksesta.
Tutkimus.
Teknillisen tiedekunnan tutkimus keskittyy tietoverkkojen tutkimiseen ja tiedon mallintamiseen sekä langattomien tietoliikennepalveluiden laatuun ja radioresurssien hallintaan, optimointiin geneerisisillä algoritmeillä, hajautettuun sähköenergian tuotantoon, sähkön jakeluun ja käyttöön, laatu- ja teknologiajohtamiseen, teknologian ja operaatioiden ohjaukseen, tuotekehitykseen, logistiikkaan, taloudellisten ja teknisten ilmiöiden matemaattiseen ja tilastoliseen mallintamiseen sekä bioöljyyn ja polttomoottorivoimalaan.
Koulutus.
Teknillisen tiedekunnan koulutus on jakautunut tekniikan ja kauppatieteiden alojen koulutukseen. Perustutkintokoulutuksia tiedekunnassa käydään erillisissä kandidaatti-, maisteri- ja diplomi-insinööri-ohjelmissa. Jatkotutkinnot suoritetaan teknillisten tieteiden tohtoriohjelmassa.
Tekniikka.
Tekniikan tiedealue keskittyy sähkö- ja energiatekniikkaan sekä tieto- ja tietoliikennetekniikkaan. Sähkö- ja energiatekniikan alalla voi suuntautua sähkötekniikkaan, automaatiotekniikkaan tai energiatekniikkaan. Tietotekniikan alueellavoi suuntautua ohjelmistotekniikkaan tai tietoliikennetekniikkaan.
Kauppatieteet.
Kauppaatieteiden tiedealue kouluttaa teollisuusekonomeja, minkä tarkoituksena on teknillisen ja liiketaloustieteellisen koulutuksen yhdistäminen. Kauppatieteiden tiedealueella voi suuntautua tuotantotalouteen tai tietotekniikkaan sekä maisterivaiheessa tekniseen viestintään.
Hallinto.
Dekaani.
Dekaani toimii tiedekuntansa johtajana ja vastaa toiminnan kehittämisestä sekä tuloksellisuudesta. Dekaanin tehtävä on päätoiminen, ja siihen nimitetään kahdeksi vuodeksi kerrallaan. Dekaanit nimittää yliopiston rehtori.
Tiedekuntahallinto.
Tiedekuntahallinto vastaa tiedekunnan päätöksenteon valmistelusta ja toimeenpanosta. Tiedekuntahallintoon kuuluvat dekaani ja varadekaani, hallintopäällikkö ja hallintosihteeri.
Tiedekuntaneuvosto.
Tiedekuntaneuvosto on kolmijakoinen, professorikuntaa, muuta henkilökuntaa ja opiskelijoita edustava päätöksentekoelin, joka tekee päätökset tiedekuntaa koskevista merkittävistä asioista. Tiedekunnan dekaani toimii tiedekuntaneuvoston puheenjohtajana ja sihteerinä toimii hallintosihteeri. Hallintopäällikkö, opintopäälliköt ja amanuenssit toimivat tiedekuntaneuvoston valmistelijoina.
Tiedekunnan johtoryhmä.
Tiedekunnan johtoryhmän muodostavat tiedekuntahallinto, yksiköiden johtajat sekä tiedekunnan edustajat yliopiston hallinnossa. Dekaani toimii johtoryhmän puheenjohtajana ja hallintosihteeri sihteerinä. Valmistelijana toimivat hallintopäällikkö ja opintopäällikkö.
Tero Anttila

Tero Anttila (s. 26. toukokuuta 1971) on suomalainen kilpauransa päättänyt koripalloilija.
Salon Palloilijoiden kasvatti Anttila edusti kasvattajaseuraansa miesten pääsarjatasolla kaksi kautta vuosina 1988–1990. Vuosina 1991–1996 hän edusti Helsingin NMKY:tä jossa voitti Suomen mestaruuden vuonna 1992. Suomen miesten maajoukkueessa Anttila pelasi vuosina 1994–1994 kuusi maaottelua 1,3 pisteen keskiarvolla. Hän pelasi myös A-nuorten maaotteluita.
Dallara F2 2018

Dallara F2 2018 (aiemmin nimellä Dallara F2/18) on italialaisen Dallaran valmistama kilpa-auto, jolla kilpaillaan FIA Formula 2 Championship -sarjassa kaudesta 2018 lähtien. Auto esiteltiin 31. elokuuta 2017 Italian Monzassa.
Autossa on myös Halo-turvakaari.
Panu Majala

Panu Majala (s. 7. helmikuuta 1979) on suomalainen kilpauransa päättänyt koripalloilija.
Majala saavutti urallaan kaksi SM-hopeaa ja yhden Suomen cupin hopean. Hän edusti muun muassa Torpan Poikia ja Pussihukkia ja pelasi myös Saksan toisella sarjatasolla sekä Yhdysvaltain yliopistosarjassa. ToPossa pelatessaan hän pelasi myös EuroCupia/Saporta Cupia. Majala pelasi maaotteluita Suomen miesten maajoukkueessa ja nuorisomaajoukkueissa muun muassa alle 16-vuotiaiden EM-kilpailuissa 1995.
Ura.
Seurajoukkueet.
Helsingin NMKY:n kasvatti Majala pelasi kauden 1997–1998 Yhdysvaltain yliopistosarjassa The Citadelin joukkueessa. Yliopistokauden jälkeen hän pelasi Suomeen ja pelasi kaksi kautta Torpan Pojissa osallistuen myös EuroCupiin/Saporta Cupiin. Vuonna 2000 hän saavutti ToPossa SM-hopeaa. ToPon jälkeen Majala pelasi yhden kauden Panttereissa ja tämän jälkeen puolitoista kautta Saksassa 2. Bundesligassa. Joulukuussa 2003 Majala palasi Suomen pääsarjaan Pussihukkiin, jota hän edusti kauden loppupuolikkaan jälkeen vielä kolme kautta saavuttaen SM-hopeaa vuonna 2005. Vuosiksi 2007–2009 Majala palasi vielä ToPoon, joka ylsi vuonna 2008 Suomen cupissa hopeasijalle.
Maajoukkue.
Majala pelasi B- ja A-nuorten sekä alle 22-vuotiaiden maaotteluita. U16-maajoukkueessa hän pelasi ikäluokan EM-kilpailuissa vuonna 1995 Suomen sijoittuessa kymmenenneksi. Suomen miesten maajoukkueessa Majala pelasi vuonna 1999 kolmessa valmistavassa maaottelussa ja vuonna 2000 neljässä ottelussa Pohjoismaiden-mestaruusturnauksessa. Majala teki seitsemässä pelaamassaan miesten maaottelussa keskimäärin 1,7 pistettä ja otti 2,4 levypalloa per ottelu.
Yksityiselämä.
Majala on työskennellyt vuosikymmenen kestäneen koripalloammattilaisuutensa jälkeen muun muassa koripallo- ja muiden urheilutarvikkeiden maahantuojana. Urheilu-ura aiheutti hänelle pitkäaikaisia terveysvaivoja, muun muassa kipua kävellessä vielä kaksi vuotta uran päättymisen jälkeen. Hän on asunut Keravalla.
Ducati Desmosedici GP10

Ducati Desmosedici GP10 on nelitahtinen ja 800-kuutioinen ratamoottoripyörä, jolla Ducati saavutti kolmannen sijan valmistajien mestaruudessa MotoGP luokassa kaudella 2010. Kuljettajista australialainen Casey Stoner sijoittui neljänneksi. Toisena kuljettajana ajanut yhdysvaltalainen Nicky Hayden sijoittui seitsemänneksi. GP10:llä voitettiin kauden 18:sta kilpailusta kolme, joista kaikki tuli Stonerin ajamana.
Tausta.
GP10 mallia rakennettiin Borgo Panigalessa 7.-11. joulukuuta 2009, jonka jälkeen 14. joulukuuta sitä testattiin tehtaalla. Ducati esitteli uuden mallinsa 15. tammikuuta 2010 tulevalle 2010 MotoGP kaudelle. Ensimmäiset testit pyörällä ajettiin Sepangissa, Malesiassa 3. helmikuuta 2010. GP10 oli pitkälti samanlainen, kuin GP9 malli. Se ei varsinaisesti kokenut suuria muutoksia edellisiin Ducatin 800-kuutioisten malleihin. Moottorina toimi edelleen nelisylinterinen, nestejäähdytteinen 90-asteen V4 nelitahtimoottori, jonka hevosvoimaksi on arvioitu yli 200. Ducati otti kuitenkin käyttöön "big-bang" moottorimallin, joka auttoi kiihdyttämään aikaisemmin mutkan keskivaiheessa. Uuden moottorisääntöjen myötä talleilla oli käytössä kauden aikana kuusi moottoria, jonka myötä moottorin kestävyyttä ja ajettavuutta pyrittiin parantamaan. Ducati jatkoi hiilikuiturungolla, jonka se otti käyttöön GP9 mallissa. GP10 pyörään tehtiin pieniä aerodynaamisia muutoksia ja rungon peräosasta tehtiin jäykempi. Pakoputken sijoittaminen takaosaan oli myös uudistettu muotoilun suhteen. Lisäksi pyörän pitoa oli yritetty parantaa kovissa kiihdytyksissä.
Ducatin tehdastallin lisäksi Pramac Racing ja Aspar Racing käyttivät samaa pyörää. Pramacilla kuljettajina olivat Mika Kallio ja Aleix Espargaró. Carlos Checa korvasi Kallion kauden kahdessa viimeisessä kilpailussa. Asparilla ajanut Hector Barbera ajoi myös kauden 2010 huippunopeuden Ducatilla Mugellon lämmittelyajoissa 345 kilometriä tunnissa.
Dagens Næringsliv

Dagens Næringsliv on valtakunnallinen norjalainen päivälehti. Lehti ilmestyy Oslossa, ja se kertoo erityisesti Norjan teollisuudesta, elinkeinoelämästä ja finanssimaailmasta. 
Historia.
Lehti on perustettu 1889 nimellä "Norsk Sjøfartstidende". Ensimmäinen numero ilmestyi 1. tammikuuta 1890, ja 1912 nimeksi tuli "Norges Handels og Sjøfartstidende", jolla nimellä se ilmestyi vuoteen 1987, jolloin se sai nykyisen nimensä. Lehdestä käytetään toisinaan edelleen nimeä "Sjøfarten".
Lehden omistaa oslolainen mediakonserni NHST Media Group (Norges Handels og Sjøfartstidende).
Honda RC213V

Honda RC213V on nelitahtinen ja 1000-kuutioinen ratamoottoripyörä, joka korvasi Honda RC212V, kun MotoGP teki uudistuksia sarjaansa siirtymällä 800-kuutioisista pyöristä tuhat kuutioisiin. Pyörällä ajettiin kilpaa ensimmäisen kerran kaudella 2012. Kauteen 2019 mennessä sillä on voitettu seitsemän valmistajien mestaruutta ja kuusi kuljettajien maailmanmestaruutta. Marc Márquez voitti mestaruuden peräkkäisinä vuosina 2013 ja 2014, sekä kaudella 2016, 2017, 2018 ja 2019 Repsol Honda tallissa.
Kivilamminsuo–Pitkästenjärvet

Kivilamminsuo–Pitkästenjärvet on Mäntsälän ja Hyvinkään rajalla sijaitseva 220 hehtaarin laajuinen Natura-alue. Se muodostuu kahdesta eri alueesta, Kivilamminsuon umpeenkasvaneesta lammesta ja keidassuosta sekä Pitkästenjärviä ympäröivistä rämeistä. Kivilamminsuo–Pitkästenjärvien suot ovat varsin luonnontilaisia, Kivilamminsuo jopa melko laaja ollakseen näin luonnontilainen.
Kivilamminsuo–Pitkästenjärvistä 49 prosenttia on keidassuota, 14 prosenttia vaihettumissuota ja rantasuota, 12 prosenttia mäntyvaltaista puustoista suota, 4 prosenttia luonnontilaista tai niiden kaltaista kuusivaltaista vanhaa metsää, 2 prosenttia luonnontilaista tai niiden kaltaista mäntyvaltaista vanhaa metsää sekä 1 prosentti humuspitoisia lampia ja järviä. Reunametsiä lukuun ottamatta alue on osa valtakunnallista soidensuojeluohjelmaa. Eteläosan metsät ja suuri osa suosta kuuluvat valtiolle. Kivilamminsuon koillinen reunametsä yksityismaata. Kivilamminsuo–Pitkästenjärvillä pesii harmaapäätikkoja, metsoja, kehrääjiä ja todennäköisesti ampumahaukkoja. Alueella esiintyy lisäksi kurkia, palokärkiä, varpuspöllöjä ja viirupöllöjä.
Tukholman ruotsinsuomalainen koulu

Tukholman ruotsinsuomalainen koulu () on Ruotsin pääkaupungissa Tukholman keskustassa, Kungsholmenin kaupunginosassa sijaitseva suomenkielinen vapaakoulu, joka on nykymuodossaan ollut yhtäjaksoisesti toiminnassa vuodesta 1990. Se sijaitsee Fridhemsplanin metroaseman vieressä. Oppilasmäärältään kasvava 370 oppilaan koulu on selvästi Ruotsin viidestä suomenkielisestä peruskoulusta merkittävin, minkä lisäksi se tarjoaa suomenkieliseksi vapaakouluksi laajan valikoiman koulutusta eri-ikäisille: koulussa on esikoulu (Ruotsissa käsite "esikoulu" kattaa suomalaisen mallin päiväkodin ja esikoulun), peruskoulun luokat 1−9, iltapäiväkerhotoimintaa ja erityisluokkia oppimisvaikeuksista kärsiville. Aiemmin koulutaivalta oli mahdollista jatkaa lukioon asti, mutta Ruotsin ainoa suomenkielinen lukio lakkautettiin vuonna 2010 vähäisten opiskelijamäärien vuoksi.
Ruotsin lainsäädäntö ei varsinaisesti mahdollista täysin suomenkielistä peruskoulua, joten Tukholman ruotsinsuomalainen koulu pyrkii tarjoamaan parhaan koulutuskokonaisuuden molempia kielikulttuureja hyödyntäen. Koko perus- ja esikoulunsa kaksikielisessä koulutuksessa suorittava on peruskoulun päätteeksi saanut puolet opetuksesta suomeksi ja puolet ruotsiksi, mutta suomenkielinen opetus painottuu hieman enemmän opetuksen alkuvuosiin. Kummankin kielen joustavaan ja monipuoliseen käyttöön kannustetaan, ja esimerkiksi kokeissa saa vastata kummalla tahansa kielellä. Koulu tekee yhteistyötä sekä suomalaisten että ruotsalaisten yritysten ja muiden toimijoiden kanssa sekä osallistuu sekä suomalaisiin että ruotsalaisiin tapahtumiin, sekä juhlii sekä suomalaisia että ruotsalaisia merkkipäiviä.
Koulu työllistää 52 ihmistä, ja sen rehtorina toimii Heli Lindström. Tukholman kaupunki peruskorjaa vuonna 2017 koulun pääaulan ja ruokalassa sijaitsevat taideteokset. Hankkeen kustannusarvio on kaksi miljoonaa kruunua.
Indrek Hirv

Indrek Hirv (s. 15. joulukuuta 1956 Kohila ) on virolainen runoilija, kääntäjä ja kuvataiteilija.
Ura.
Hirv työskenteli 1976–1987 taiteilijana, 1989–1991 hän oli Hollannissa Radio Vapaan Euroopan kirjeenvaihtajana. Hän palasi Viroon 1991, minkä jälkeen hän on ollut kirjailija ja asunut Tallinnassa ja Tartossa. Hänen esikoiskokoelmansa "Uneraev" ilmestyi 1987. Varhaisemmat runonsa hän kirjoitti sidotulla mitalla, mutta siirtyi 2000-luvun alussa vapaaseen mittaan ja lyhyeen muotoon. Kymmeniä hänen runojaan on sävelletty lauluiksi.
Yksityiselämä.
Hirvin vanhemmat Helgi Hirv ja Louis Pavel olivat taiteilijoita, isoisä oli metallimies ja isoäidillä oli Tartossa muotiliike. Hirvin puoliso on säveltäjä Age Hirv. Heillä on tytär Tui Hirv, joka on laulaja ja kirjailija.
Ponsse Scorpion

Ponsse Scorpion on Ponssen suunnittelema ja valmistama metsäkone. Se esiteltiin vuonna 2013, jolloin tuotteen kehitysversioita oli toimitettu parikymmentä kappaletta eri metsäkoneyrittäjille. Ponsse Scorpionin varsinainen tuotanto alkoi tammikuussa 2014. Kone on suunniteltu Vieremällä ja Kajaanissa ja sitä valmistetaan Vieremän tehtaalla. Scorpionin listahinta oli noin 500 000 euroa, minkä päälle tulevat kustannukset lisälaitteista.
Palkinnot.
Ponsse Scorpion on voittanut useita palkintoja:
Sami Johansson

Sami Johansson (s. 27. kesäkuuta 1993) on suomalainen salibandyn pelaaja ja kaksinkertainen maailmanmestari. MM-kilpailuissa 2016 hän teki viisi maalia. MM-kilpailuissa 2018 hän oli Suomen joukkueen paras pistemies tehopistein 8+3. Johansson edustaa seuratasolla tamperelaista Classicia.
Johansson valittiin koronaviruspandemian vuoksi kesken jääneen kauden 2019–2020 parhaaksi miespelaajaksi. Hän voitti niin pistepörssin (54+21=75) kuin maalipörssinkin. Johanssonin kauteen mahtui myös liigan ennätystä sivuava kymmenen pisteen peli, kun hän teki marraskuussa 2019 Steelersiä vastaan tehot 8+2.
Joonas Mäkipelto

Joonas Tapani Mäkipelto (s. 4. maaliskuuta 1988, Keuruu) on salolainen palomies ja kaksinkertainen vastaotteen leuanvedon maailmanennätyksen haltija. Hän pitää hallussaan toistoleuanvedon Suomen-ennätystä, 67 leukaa.
Mäkipelto teki Lempäälän Ideaparkissa helmikuussa 2016 vastaotteen 24 tunnin leuanvedon maailmanennätyksen, 5 050 leukaa. Vastaotteen 12 tunnin leuanvedon maailmanennätyksen, 4 040 leukaa, hän teki lokakuussa 2016. Hän on myös vetänyt 1 010 leukaa tunnissa ja 600 leukaa puolessa tunnissa. Mäkipellon ennätykset on merkitty Guinnessin ennätystenkirjaan. Mäkipellon valmentajana toimii Jari Saario.
Yksityiselämä.
Mäkipellon perheeseen kuuluu vaimo ja kaksi lasta. Mäkipellolla on myös rakennusalan koulutus, mutta nykyisin hän työskentelee palomiehenä Espoossa.
Trifluorietaani

Trifluorietaani eli (C2H3F3) HFC-143a tai R-143a on fluorattuihin hiilivetyihin kuuluva orgaaninen yhdiste. Yhdistettä voidaan käyttää jäähdytysaineena muun muassa ilmanvaihtolaitteissa.
Ominaisuudet, valmistus ja käyttö.
Huoneenlämpötilassa trifluorietaani on väritöntä ja hajutonta kaasua, joka voidaan nesteyttää. Yhdiste ei ole haitallista otsonikerrokselle, mutta sillä on korkea GWP-arvo (4 470). Trifluorietaani ei ole erityisen myrkyllistä, mutta suurina pitoisuuksina se voi vaikuttaa keskushermostoon, mistä voi seurata huimausta.
Tyypillisin tapa valmistaa trifluorietaania on 1,1,1-trikloorietaanin ja vetyfluoridin välinen reaktio. Tässä reaktiossa voidaan käyttää katalyyttinä muun muassa kromi(III)oksidin, alumiinioksidin ja sinkin seosta tai antimonipentafluoridia. Yhdistettä voidaan valmistaa myös vedyttämällä useita klooria ja fluoria sisältäviä hiilivetyjä, ja näitäkin reaktioita katalysoivat metallioksidit, -fluoridit tai -kloridit. Trifluorietaania käytetään seoksena yhdessä muiden fluorattujen hiilivetyjen kanssa kylmäaineena esimerkiksi ilmastointilaitteissa. Sitä käytetään myös vinylideenifluoridin valmistukseen.
Allodynia

Allodynia (Antiikin kreikan "άλλος" "állos" "muut" ja "οδύνη" "odúnē" "kipu") viittaa keskushermoston herkistymiseen kivulle, jolloin hermosolujen vaste on kasvanut yleensä kipua aiheuttamattomalle, usein toistuvalle stimulaatiolle. Allodynia voi johtaa kipureaktion syntymiseen ärsykkeistä jotka eivät normaalisti aiheuta kipua. Lämpötila tai fysikaaliset ärsykkeet voivat provosoida allodyniaa, joka voi tuntua erilaisina kiputuntemuksina, ja se esiintyy usein loukkaantumisen jälkeen vaurioituneella alueella. Allodynia poikkeaa hyperalgesiasta eli voimistuneesta kipuherkkyydestä, jossa syntyy äärimmäinen kipureaktio ärsykkeeseen, joka on yleensäkin kivulias.
Tyypit.
Allodynian tyyppejä:
Aiheuttajia.
Allodynia on kliininen piirre monissa kivuliaissa sairauksissa, kuten neuropaattisessa kivussa, fibromyalgiassa ja migreenissä. Allodynia voivat aiheuttaa jotkin hermovaurioiden hoitoon käytetyt kantasolu-populaatiot. Yksi staattisen mekaanisen allodynian etiologioista ovat vaurioituneet A-beeta-hermosyyt.
Papyrus Design Group

Papyrus Design Group on yhdysvaltalainen videopelien kehittäjä, jonka perustivat David Kaemmer ja Omar Khudari vuonna .
Yritys on toiminut aluksi myös ohjelmistoteollisuuden sopimusvalmistajana ja alihankkijana.
Gas Powered Games

Gas Powered Games on Chris Taylorin Seattlessa vuonna 1998 perustama pelitalo.
Helmikuussa 2013 Wargaming.net osti Gas Powered Gamesin. Yrityksen uusi nimi on Wargaming Seattle. Vuonna 2016 Taylor erosi yrityksen palveluksesta.
Petri Kauko

Petri Kauko (s. 19. marraskuuta 1979 Jyväskylä) on suomalainen salibandyn pelaaja. Kauko edusti koko 21 vuotta kestäneen uransa ajan jyväskyläläistä Happeeta. Hän pelasi ensimmäisen kerran Salibandyliigassa kaudella 1998–1999. Kauko pelasi liigan runkosarjassa ennätykselliset 552 ottelua, joissa hän teki 258 maalia ja sai ennätykselliset 421 syöttöpistettä. Pudotuspeleissä hän teki 46 maalia ja sai 68 syöttöpistettä 122 ottelussa. Hän voitti yhden Suomen-mestaruuden sekä saavutti kolme SM-hopeaa ja kaksi SM-pronssia.
Kauko pelasi Suomen maajoukkueessa kolme ottelua, joissa hän teki yhden maalin.
UFO (pelisarja)

UFO on ALTAR interactiven kehittämä taktista joukkojenhallintaa sisältävä taktiikkapelisarja. 
Pelit ovat saaneet vaikutteita "X-COM"-pelisarjasta.
AQ Interactive

AQ Interactive oli japanilainen videopelien kehittäjä ja julkaisija, joka on perustettu vuonna Tokiossa.
Cavia liitettiin yritykseen vuonna 2010. Artoon ja Feelplus liitettiin yritykseen vuonna 2010. Yrityksestä tuli osa Marvelous AQL-yhtiötä vuonna 2011.
Karlbergin rautatieasema

Karlbergin rautatieasema on lakkautettu, Tukholman paikallisjunaliikenteen käytössä vuosina 1882–2017 ollut rautatieasema. Citybanan-radan avaututtua liikenteelle 10. heinäkuuta 2017 Karlbergin aseman korvasi paikallisjunaliikenteessä Tukholman Odenplan.
Selainpeli

Selainpeli on verkkoselaimella pelattava peli. Ohjelmaa ei tällöin asenneta käyttäjän tietokoneelle väliaikaisia tiedostoja lukuun ottamatta, kuten selaimen välimuistissa olevat tiedostot.
Selainpelit ovat eri aikoina tehty eri tekniikoilla, esimerkiksi Adobe Flashilla ja Javalla. 
HTML5, WebGL ja WebAssembly ovat korvanneet Flashin käytön.
Selainpelin luominen HTML5.
HTML-dokumentti toimii pelin perustana. Siinä määritellään elementit ja käyttöliittymän osat.
CSS-tiedoston avulla voidaan määritellä pelin ulkoasu ja pelin elementtien asettelu.
JavaScript hoitaa pelin logiikan ja vuorovaikutuksen. Käyttämällä codice_1-elementtiä, voidaan piirtää grafiikkaa, kuten pelaajahahmoja ja taustoja. Pelin elementit, kuten pelaaja, viholliset ja esteet, voidaan luoda ja hallita JavaScriptissä. Myös pelimekaniikat, kuten liikkuminen, törmäykset ja pisteiden laskeminen, määritellään JavaScriptissä. Tämä sisältää käyttäjän syötteiden, kuten näppäimistön ja hiiren, käsittelyn.
Phaser tarjoaa valmiita työkaluja ja kirjastoja, jotka helpottavat pelin kehittämistä, kuten pelin fysiikan, animaatioiden ja käyttäjän syötteiden käsittelyn. Phaserin avulla voidaan keskittyä enemmän pelin sisältöön ja pelimekaniikkoihin ilman, että täytyy rakentaa kaikkea alusta asti. Phaserin integroimiseksi HTML5-selainpeliin on useita tapoja. Yksi yksinkertaisimmista tavoista on käyttää CDN-linkkiä suoraan HTML-tiedostossa. 
Yksinkertainen runko HTML5-selainpelille:.
HTML-tiedosto, joka sisältää Phaser-kirjaston lataamisen CDN kautta ja viittaa JavaScript-tiedostoon codice_2.
&lt;!DOCTYPE html&gt;
&lt;html&gt;
&lt;head&gt;
 &lt;script src="https://cdn.jsdelivr.net/npm/phaser@3/dist/phaser.js"&gt;&lt;/script&gt;
 &lt;script src="peli.js"&gt;&lt;/script&gt;
&lt;/head&gt;
&lt;/html&gt;
JavaScript-tiedosto codice_2:
// Pelin konfiguraatio-objekti
const config = {
 // Tähän tulee pelin asetukset
// Luo uusi Phaser-peli konfiguraation perusteella
const game = new Phaser.Game(config);
function preload() {
 // Lataa resurssit (tässä tapauksessa ei ladata mitään)
function create() {
 // Tähän tulee koodi pelimaailman luomiseksi
function update() {
 // Päivitysfunktio (tässä tapauksessa ei tehdä mitään)
Ainolanranta

Ainolanranta on pienalue Jyväskylän Kuokkalassa Jyväsjärven rannalla. Se käsittää Ainolan, Ainolanrannan ja Suuruspään asuinalueet. 
Alueen rakennuskanta koostuu lähinnä 1990-luvulla ja 2000-luvun ensikymmenellä rakennetuista kerrostaloista, mutta Suuruspäässä on myös 1990-luvulla valmistunut rivitaloalue. Osa pienalueen kerrostaloista on Keski-Suomen opiskelija-asuntosäätiön vuokrataloja.
Pienalueella sijaitsee K-Market, Survon Kartano, Korpelan tila ja Jyväskylän Ainolan Tanssilava, sekä alueen välittömässä läheisyydessä sijaitsevat myös Kuokkalan keskustan palvelut.
Miten ja miksi

Miten ja miksi on Toni Edelmannin säveltämä kappale vuodelta 1994 näytelmään Kolme sisarta. Sen ovat levyttäneet Samuli Edelmann vuonna 1997 ja Paula Vesala vuonna 2014. Laulun sanoitus on Pertti Reposen tekemä käännös venäläisen Nikolai Denisovin tekstin pohjalta. Kyseinen venäläinen laulu on nimeltään ”Как, почему”, ja sen on ensiesittänyt Edita Pieha vuonna 1987.
Paula Vesalan versio kappaleesta oli Suomen virallisen latauslistan kolmantena viikolla 45/2014.
European Computer Trade Show

European Computer Trade Show (lyhyesti ECTS) oli brittiläinen vuosittain järjestettävä messutapahtuma tietokone- ja videopeliteollisuudelle. Messut järjestettiin ensimmäisen kerran vuonna 1988.
Messut ovat suunnattu alan ammattilaisille kuten maahantuojille, jälleenmyyjille ja lehdistölle.
Abbar el Hamada

Abbar el Hamada on algerialaisen laulaja-näyttelijä Aziza Brahimin albumi, joka julkaistiin vuonna 2016.
Kappaleet.
Kaikki kappaleet Aziza Brahim.
Toyota TF110

Toyota TF110 on ranskalaisen Pascal Vasselonin suunnittelema Formula 1 -auto, jolla japanilaisen Toyota -tallin olisi ollut tarkoitus kilpailla kaudella 2010.
Toyotan vetäydyttyä sarjasta kauden 2009 jälkeen, serbialainen Stefan Grand Prix -talli olisi ottanut auton käyttöönsä kaudelle 2010. Lopulta Stefan GP ei päässyt mukaan kaudelle. Myöhemmin Hispania -talli yritti saada auton käyttöönsä kaudelle 2011.
Apremont-sur-Allier

Apremont-sur-Allier [apʁəmɔ̃ syʁ alje] on vähäväkinen ranskalaiskunta Centre-Val de Loiren hallintoalueella Cherin departementin kaakkoisosassa. Kunnan asukasluku vuonna 2014 oli 71, pinta-ala 30,69 neliökilometriä ja väentiheys siis 2,3 asukasta neliökilometrillä. Noin 15 kilometriä Neversin kaupungista lounaaseen sijaitseva kunta kuuluu departementissaan La Guerche-sur-l’Aubois’n kantoniin Saint-Amand-Montrondin arrondissementissa. Kylän läpi virtaa Loiren sivujoki Allier.
1400-luvun loppupuolella perustetun linnan ympärille syntynyt Apremont-sur-Allier kuuluu kauneimpien ranskalaiskylien järjestöön "Les Plus Beaux Villages de France".
Blue Whale Challenge

Blue Whale Challenge on Venäjältä lähtöisin oleva nettipeli. Pelissä on 50 erilaista haastetta, jotka tulee suorittaa 50 päivän aikana. Viimeisessä haasteessa pelaajan tulee yrittää itsemurhaa. Tästä syystä peliä kutsutaan myös itsemurhapeliksi.
Blue Whale -nimen sanotaan juontavan juurensa valaisiin, jotka ajautuvat rannalle. Toisaalla nimen väitetään juontavan venäläisen rock-yhtye Lumenin kappaleeseen "Гореть".
Pelaaminen.
Kun pelaaja on hyväksytty ryhmään, hän saa itselleen oman ohjaajan, joka antaa hänelle päivittäin tehtävän. Tehtävät saattavat alussa olla harmittomia, kuten musiikin kuuntelua, kauhuelokuvan katsomista tai heräämistä outoihin aikoihin. Myöhemmin pelaajalle annetaan tehtäviä, joissa hänen tulee vahingoittaa itseään esimerkiksi viiltelemällä. Tehtävät sisältävät myös uhkarohkeita temppuja, joilla pelaaja saattaa itsensä vaaraan. Ensimmäinen tehtävänanto on yleensä kello 4.20. Tästä syystä peliä kutsutaan myös nimellä ”Wake Me Up At 4:20am” (Herätä minut klo 4.20). Pelillä on myös muita nimiä kuten ”A Silent House” (Hiljainen talo) ja ”A Sea Of Whales” (Valaiden meri).
Pelin valvojat etsivät pelaajat venäläiseltä suositulta internet-sivustolta VK:lta, joka on suosittu Itä-Euroopan maissa. Sivustolla toimii erilaisia ryhmiä, ja pelaajien etsinnät ovat keskittyneet esimerkiksi itsemurhaa ihannoiviin keskittyviin ryhmiin. Kuolemantapausten takia Venäjän viranomaiset ovat sulkeneet VK:ssa useita itsemurhaan kannustavia ryhmiä. Suomen poliisi on vahvistanut peliryhmien olemassaolon, mutta jotkut tahot, kuten Snopes, ovat kyseenalaistaneet niiden yhteyden kuolemantapauksiin.
Pidätyksiä.
Marraskuussa 2016 Pietarin poliisi pidätti venäläisen miehen, psykologian opiskelija Philipp Budeikinin, tunnettu netissä myös nimellä ”Filipp the Fox” syytettynä ainakin 16 teinitytön itsemurhaan yllyttämisestä. Budeikinin epäillään jakaneen VK:ssa toimineissa kahdeksassa suljetussa itsemurharyhmässä nuorille ohjeita itsensä vahingoittamiseen. Epäiltynä samaisessa tapauksessa on ollut Budeikinin lisäksi kymmenen muuta henkilöä, jotka ovat toimineet ryhmien valvojina. Osa valvojista on todistanut myös Budekinia vastaan.
Vuonna 2017 Moskovassa pidätettiin 26-vuotias postimies Ilja Sidorov. Sidorov on myöntänyt järjestäneensä samaisia onlinepelejä, joissa nuoria on kehotettu itsemurhaan ja satuttamaan itseään. Sidrovin tapauksessa uhreja uskotaan olevan ainakin 32.
Colombey-les-Deux-Églises

Colombey-les-Deux-Églises on kunta Koillis-Ranskassa Haute-Marnen departementissa Grand Estin alueella.
Kuntaan yhdistyi 1. tammikuuta 2017 toinen kunta; Lamothe-en-Blaisy. 
Charles de Gaulle.
Kunta on tullut tunnetuksi Charles de Gaullen kotipaikkana. Hän asettui asumaan kylän lähettyville "La Boisserie" nimiseen taloon vuonna 1934. Hän asui siellä aina kuolinvuoteensa 1970 saakka. Vuonna 2008 kuntaan pystytettiin de Gaullen muistoksi Lothringenin risti. Sen vihkivät Ranskan presidentti Nicolas Sarkozy ja Saksan liittokansleri Angela Merkel.
US F1 Type 1

US F1 Type 1 on yhdysvaltalaisen Ken Andersonin suunnittelema Formula 1 -auto, jolla yhdysvaltalaisen US F1 -tallin olisi ollut tarkoitus kilpailla kaudella 2010. Auto olisi käyttänyt muiden tulokastallien tapaan Cosworthin moottoreita.
25. tammikuuta 2010 talli vahvisti auton toiseksi kilpakuljettajakseen argentiinalaisen José María Lópezin.
Marva Media

Marva Media Oy on suomalainen mediayhtiö, jonka kotipaikka on Rauma. Yhtiö kustantaa Länsi-Suomi-sanomalehteä ja Raumalainen-kaupunkilehteä. Yhtiö kuuluu Marva Group -konserniin. Yritys perustettiin vuonna 1999 nimellä Sanomalehti Oy Länsi-Suomi. Vuonna 2013 se vaihtoi nimekseen Marva Media Oy. Toimitusjohtajana toimii Heikki Marva ja hallituksen puheenjohtajana Hannu Hakkarainen. Tilikaudella 2016 Marva Media teki 8,4 miljoonan euron liikevaihdolla 15 tuhannen euron tappion.
Elokuussa 2023 Sanoma ilmoitti ostavansa Marva Median.
Turun Höyhen

Oy Turun Höyhen – Åbo Fjäder Ab oli suomalainen yritys, joka erikoistui tehdasmaiseen höyhenten ja untuvien jalostamiseen sekä sänkyvaatteiden valmistamiseen. Turun Höyhen toimi vuosina 1942–1969 ja se sulautettiin Turun Vanuun.
Historia.
1940-luku.
Turun Vanu tarvitsi oman tuotantokeskuksen Helsinkiin, jotta Helsingin myymälöistä voitaisiin poistaa ompelimot. Vuonna 1941 Pitäjänmäeltä ostettiin suuri tontti Kutomotie 29:stä. Turun Höyhen rekisteröitiin kaupparekisteriin 20. syyskuuta 1941. Kauppa- ja teollisuusministeriön kaupparekisteritoimisto epäsi nimen Turun Höyhen harhaanjohtavana, koska yhtiön toimipaikka oli Helsingissä. Marraskuussa korkein oikeus muutti kaupparekisteritoimiston päätöksen. Toimitusjohtaja oli kauppaneuvos Aline Grönberg. 
Insinööri Eric Alander valvoi Turun Höyhenen tehdasrakennuksen perustamista vuonna 1942. Tehtaasta suunniteltiin kolmikerroksista ja koneet piti hankkia Saksasta. Sota-ajan epävarmuudesta johtuen tehtaaseen rakennettiin aluksi vain yksi kerros. Koneita ei saatu Saksasta, vaan ne jouduttiin hankkimaan Suomesta. Höyheniä saatiin hankittua Ranskasta ja Tanskasta. 
1950-luku.
Toimintaa laajennettiin täydelliseksi vuodevaatetehtaaksi. Siellä oli jouhikehräämö, patja- ja peitevalmistusta sekä ompelimo. Ranskasta tilattiin peitteiden ompelukone. Tehdas toimi pääasiallisesti Turun Vanun ja sen haaraliikkeitten hankkijana ja tuotantolaitoksena.
Aline Grönbergin kuoleman jälkeen syksyllä 1950 Erik Johnsson valittiin yhtiön toimitusjohtajaksi ja hallituksen puheenjohtajaksi. Turun Höyhenen osakkeet jaettiin Aline Grönbergin lasten; Grönbergin, Alanderin ja Johnssonin perheiden kesken ja osa siirrettiin Turun Vanulle.
1960-luku.
Pitäjänmäelle rakennettiin uusi pääkonttori ja varasto Kutomotielle. Vuonna 1967 Erik Johnsson luopui toimitusjohtajuudesta ja uudeksi toimitusjohtajaksi nimitettiin insinööri Eric Alander. Vuonna 1969 Turun Höyhen sulautettiin Turun Vanuun ja kaupparekisteriin tehtiin 20. tammikuuta 1970 lopettamisilmoitus.
Valter Klauson

Valter Klauson (2. tammikuuta 1914 Laukaa – 5. joulukuuta 1988 Moskova) oli vuosina 1961–1984 Neuvosto-Viron ministerineuvoston puheenjohtajana.
Valter Klauson kävi vuosina 1930–1933 kotiseudullaan Neuvostoliiton Leningradin alueen Laukaassa autoteknisen koulun. Sen jälkeen vuosina 1934–1941 hän työskenteli tie-, silta- ja rautatierakentamisen työnjohtotehtävissä eri puolilla Neuvostoliittoa, kuten Kazakstanissa, Leningradin alueella, Tšitan alueella ja Murmanskin alueella. Puna-armeijan miehitettyä Viron Klauson työskenteli alkuvuoden 1941 maassa tieliikenteen päämekaanikkona. Vuodesta 1943 alkaen Klauson toimi puna-armeijan poliittisena upseerina eli politrukkina. Hän oli mukana joukoissa, jotka valtasivat kesällä 1944 Rezeknen ja Tarton.
Klauson palasi Viroon puna-armeijan miehitettyä maan uudelleen sen syksyllä 1944. Hän toimi Neuvosto-Viron tierakennustoiminnan johtajana. Vuosina 1953–1954 hän toimi neuvostotasavallan liikenneministerinä ja sen jälkeen vuosina 1954–1961 varapääministerinä. Vuonna 1965 hän suoritti kommunistisen puolueen puoluekoulututkinnon. Hän oli lähes 30 vuoden ajan eli vuosina 1956–1984 EKP:n keskuskomitean jäsen.
Valter Klauson valittiin lokakuussa 1961 Aleksei Müüriseppin seuraajana Neuvosto-Viron ministerineuvoston puheenjohtajaksi. Tätä tehtävää hän hoiti peräti 23 vuoden ajan. Klauson oli Neuvostoliiton korkeimman neuvoston jäsen vuosina 1958–1974 ja Viron neuvostotasavallan korkeimman neuvoston jäsen vuosina 1955 ja uudelleen 1963–1985. Lisäksi hän oli n ehdokasjäsenenä vuosina 1961–1984.
Valter Klauson jäi eläkkeelle tammikuussa 1984, jolloin hänen seuraajakseen Neuvosto-Viron pääministeriksi tuli varapääministeri Bruno Saul. Klauson asui eläkevuodet Moskovassa, mutta haudattiin kuoltuaan joulukuussa 1988 Tallinnaan.
Verbiabessiivi

Verbiabessiivi on saamelaiskielissä esiintyvä verbien infiniittimuoto (kielteinen verbiadverbi eli konverbi), joka ilmaisee jonkin tekemättä jättämistä. Pohjoissaamessa se muodostetaan "-keahttá" -päätteellä. Esimerkkejä:
Verbiabessiivilla on myös muoto, jota voidaan käyttää adjektiiviattribuuttina ja joka vastaa suomen kielteistä partisiippia. Pohjoissaamessa verbiabessiivin attribuuttimuodon pääte on "-keahtes". Esimerkiksi
Aktio (kielioppi)

Aktio on saamelaiskielissä esiintyvä verbimuoto, joka ilmaisee perusmerkityksessään teonnimeä. Nykysuomessa sitä vastaa MA-infinitiivi tai nominijohdin -ma/-mä (esimerkiksi elää → elämä). Pohjoissaamessa aktion essiivi ja lokatiivi ovat muotoutuneet verbin infiniittimuodoiksi.
Aktiomuodot pohjoissaamessa.
Aktion nominatiivi.
Aktion nominatiivi ilmaisee tekoa tai tapahtumaa, mutta sillä voidaan tuottaa myös lauseenvastikkeita. Pohjoissaamessa sen tunnuksia ovat "-n" ja "-eapmi". Esimerkiksi:
Aktion essiivi.
Aktion essiivi on infiniittimuto, joka ilmaisee sellaista tekemistä, joka tapahtuu samaan aikaan lauseen pääverbin kanssa. Sen tunnuksia ovat itämurteessa "-min" ja "-eamen" sekä länsimurteessa "-me" ja "-eame". Esimerkkejä: 
Aktion essiivi esiintyy myös verbin "orrut" "näyttää [tekevän jotain]" sekä käymistä (sellaiset sanat, joiden merkitykseen sisältyy lähtö ja paluu) ilmaisevien verbien rektiona. Esimerkiksi: 
Aktion lokatiivi.
Aktion lokatiivia eli toista gerundia käytetään lauseenvastikkeissa lopettamista tai kieltämistä ilmaisevien verbien kanssa. Sen tunnuksia ovat "-mis" ja "-eames". Esimerkiksi:
GP3 Italian Grand Prix 2011

GP3 Italian Grand Prix 2011 oli GP3-kauden 2011 kahdeksas ja viimeinen osakilpailu, joka ajettiin 10.–11. syyskuuta Monzan moottoriradalla Italiassa. Kilpailu ajettiin Formula 1:sten Italian GP:n ohessa.
Lauantain kilpailun voittoon ajoi viidennestä ruudusta startannut Lotus ART -tallin kuljettaja Valtteri Bottas, joka varmisti samalla sarjan mestaruuden.
GP3 Belgian Grand Prix 2011

GP3 Belgian Grand Prix 2011 oli GP3-kauden 2011 seitsemäs osakilpailu, joka ajettiin 27.–28. elokuuta Circuit de Spa-Francorchamps'n moottoriradalla Belgiassa. Kilpailu ajettiin Formula 1:sten Belgian GP:n ohessa.
Lauantain kilpailun voittoon ajoi toisesta ruudusta startannut Lotus ART -tallin kuljettaja Valtteri Bottas. Sunnuntain kilpailun voitti Lotus ART -tallin Richie Stanaway.
GP2 Britannian Grand Prix 2006

GP2 Britannian Grand Prix 2006 oli GP2-kauden 2006 kuudes osakilpailu, joka ajettiin 10.–11. kesäkuuta Silverstonen moottoriradalla Englannissa. Kilpailu ajettiin Formula 1:sten Britannian GP:n ohessa.
Lauantain kilpailun voitti toisesta lähtöruudusta startannut ART GP:n Lewis Hamilton. Sunnuntain kilpailun voitti myös Hamilton.
GP2 Ranskan Grand Prix 2006

GP2 Ranskan Grand Prix 2006 oli GP2-kauden 2006 seitsemäs osakilpailu, joka ajettiin 15.–16. heinäkuuta Magny-Coursin moottoriradalla Ranskassa. Kilpailu ajettiin Formula 1:sten Ranskan GP:n ohessa.
Lauantain kilpailun voitti iSportin Timo Glock. Sunnuntain kilpailun voitti FMS Internationalin Giorgio Pantano. Glockille ja Pantanolle voitto oli uran ensimmäinen.
GP2 Saksan Grand Prix 2006

GP2 Saksan Grand Prix 2006 oli GP2-kauden 2006 kahdeksas osakilpailu, joka ajettiin 29.–30. heinäkuuta Hockenheimringin moottoriradalla Saksassa. Kilpailu ajettiin Formula 1:n Saksan GP:n ohessa.
Lauantain kilpailun voitti paalupaikalta startannut Tridentin Gianmaria Bruni. Sunnuntain kilpailun voitti iSportin Timo Glock, jolle voitto oli uran toinen.
Korppoon taistelu

Korppoon taistelu oli Turun saaristossa 28. maaliskuuta 1918 käyty Suomen sisällissodan taistelu, jolloin valkoiset valtasivat Korppoon saaren sitä hallussaan pitäneiltä punaisilta.
Taustaa.
Saksalaisten miehitettyä Ahvenanmaan maaliskuun alussa, päättivät he yrittää punaisten hallussa olleen Turun valtaamista Houtskarin, Korppoon, Nauvon ja Paraisten kautta. Tarkoituksena oli varmistaa myöhemmin Hankoon tehtävän Itämeren-divisioonan maihinnousun sivusta. Saksalaisten sijasta Korppooseen hyökkäsi kuitenkin Varsinais-Suomen suojeluskuntalaista koottu Saariston vapaajoukko, joka oli vallannut Houtskarin taisteluitta jo kolme päivää aikaisemmin. Hyökkäykseen osallistui kaksi komppaniaa, joita komensi luutnantti Otto Wahlroos.
Korppoossa oli 300 Forssan, Loimaan ja Someron punakaartilaisia, jotka olivat majoittuneet Korpo gårdin kartanoon. Alun perin joukot oli sijoitettu reserviksi Saloon. Korppoon eteläpuolella sijaitsevassa Lomin saaressa oli 300 venäläista sotilasta, mutta nämä eivät osallistuneet taisteluun.
Taistelu.
Valkoisten joukot nousivat maihin Strömman kylässä ja etenivät punaisten päämajanaan pitämään Korpo Gårdin kartanoon, joka sijaitsee pari kilometriä pohjoisempana. Hyökkäyksen käynnistyttyä punaiset vetäytyivät nopeasti länteen Kopoisin kylää kohti ja onnistuivat pysäyttämään vihollisen etenemisen. Vastahyökkäys sai valkoisten joukot hetkeksi sekasortoon, mutta saatuaan rivinsa taas järjestykseen he pakottivat punaiset jälleen perääntymään. Punaiset saivat myös tukea venäläiseltä tykkivene "Bobrilta". Taistelut taukosivat lopulta pimeyden laskeuduttua ja aamulla valkoiset havaitsivat punaisten jättäneen saaren.
Taistelun jälkeen.
Huhtikuun alussa saksalaiset yrittivät valkoisten tukemana vallata Nauvon, mutta hyökkäys torjuttiin. Tappion johdosta Turun valtaamisesta luovuttiin ja Saariston vapaajoukko otti kaupungin lopulta haltuunsa punaisten vetäytymisen jälkeen 13. huhtikuuta.
Tappiot ja muistomerkit.
Taistelussa kaatui kaksi valkoista ja ainakin seitsemän punaista. Punaiset hautasivat kaatuneensa Rumarin kylään sekä Lomin saarelle, josta vainajat siirrettiin Korppoon kirkkomaalle vuonna 1962. Paikalle pystytettiin myös muistomerkki. Valkoisten pystyttämä Korppoon taistelun muistomerkki sijaitsee Strömmaan johtavan maatien varrella vajaan kilometrin päässä kirkonkylästä.
GP2 Turkin Grand Prix 2006

GP2 Turkin Grand Prix 2006 oli GP2-kauden 2006 kymmenes osakilpailu, joka ajettiin 26.–27. elokuuta İstanbul Parkin moottoriradalla Turkissa. Kilpailu ajettiin Formula 1:n Turkin GP:n ohessa.
Lauantain kilpailun voitti Piquet Sportsin Nelson Piquet Jr. Sunnuntain kilpailun voitti Tridentin Andreas Zuber, jolle voitto oli uran ensimmäinen.
GP2 Italian Grand Prix 2006

GP2 Italian Grand Prix 2006 oli GP2-kauden 2006 yhdestoista ja viimeinen osakilpailu, joka ajettiin 9.–10. syyskuuta Monzan moottoriradalla Italiassa. Kilpailu ajettiin Formula 1:sten Italian GP:n ohessa.
Lauantain kilpailun voitti FMS Internationalin Giorgio Pantano. Kolmanneksi sijoittunut ART GP:n Lewis Hamilton, varmisti sarjan mestaruuden. Sunnuntain kilpailun voitti myös Pantano.
GP2 Unkarin Grand Prix 2006

GP2 Unkarin Grand Prix 2006 oli GP2-kauden 2006 yhdeksäs osakilpailu, joka ajettiin 5.–6. elokuuta Hungaroringin moottoriradalla Unkarissa. Kilpailu ajettiin Formula 1:sten Unkarin GP:n ohessa.
Lauantain kilpailun voittoon ajoi Piquet Sports -tallin kuljettaja Nelson Piquet Jr. Sunnuntain kilpailun voitti myös Piquet.
GP2 Ranskan Grand Prix 2007

GP2 Ranskan Grand Prix 2007 oli GP2-kauden 2007 neljäs osakilpailu, joka ajettiin 30. kesäkuuta.–1. heinäkuuta Magny-Coursin moottoriradalla Ranskassa. Kilpailu ajettiin Formula 1:sten Ranskan GP:n ohessa.
Lauantain kilpailun voitti Campoksen Giorgio Pantano. Sunnuntain kilpailun voitti Racing Engineeringin Javier Villa, jolle voitto oli uran ensimmäinen.
GP2 Ranskan Grand Prix 2008

GP2 Ranskan Grand Prix 2008 oli GP2-kauden 2008 neljäs osakilpailu, joka ajettiin 21.–22. kesäkuuta Magny-Coursin moottoriradalla Ranskassa. Kilpailu ajettiin Formula 1:sten Ranskan GP:n ohessa.
Lauantain kilpailun voitti Racing Engineeringin Giorgio Pantano. Sunnuntain kilpailun voitti Ardenin Sébastien Buemi, jolle voitto oli uran ensimmäinen.
Tanskalainen itineraario

Tanskalainen itineraario tai Valdemarin itineraari (lat. "itinerarium," reittikuvaus) on purjehdusopas Tanskasta Itämeren rannikkoa pitkin Rääveliin eli Tallinnaan 1200-luvulta.
Itineraarion kuvaama purjehdusreitti alkaa Tanskasta ja etenee Ruotsin rannikkoa pitkin, sitten Ahvenanmeren yli Suomen rannikolle, jossa se etenee Hankoniemen ja Porkkalan ohi kohti Tallinnaa. Reittikuvauksen kirjoittajasta ei ole täyttä varmuutta, mutta se on ajoitettu 1200-luvulle. On ehdotettu, että se olisi kirjoitettu Tallinnan piispan Torkkelin kansliassa vuonna 1241 tai fransiskaanijärjestön toimesta 1200-luvun lopulla. Reitti on ollut joka tapauksessa käytössä jo aiemmin, viimeistään 1219–1220, jolloin tanskalaiset valloittivat Pohjois-Viron ja kastoivat sen asukkaat kristinuskoon.
Itineraarion mainitsemat paikat olivat saaria tai niemiä, joilla oli jo tuolloin pysyvä asutus. Useimmista itineraarion mainitsemista paikoista tunnetaan vanha kappeli ja kirkkomaa. Seuraavat Suomen rannikon purjehdusväyliä kuvaavat lähteet ovat vasta 1500-luvun puolivälistä.
Matkakuvaus (ote).
"Pienestä Swethiuthaesta Wiraesundiin 1 (meripeninkulma); Sieltä Malaegstaghin 1; sieltä Krampesundiin 3; sieltä Weddesundiin 1; sieltä Arnholmiin 2. Ja huomattava on että eteneminen Utlengata Arnholmia kohti kulkee enemmän pohjoiseen kuin itään. Arnholmista Ahvenanmeren yli Lemböteen (Linaebötae) 6; sieltä Kökariin (Thiyckaekarl) 8. Huomattava on, että Kökarin ja Lemböten välillä sijaitsee monta saarta nimeltä Föglö (Fyghelde) Sieltä Aspesundiin 6, ja siellä on kolme saarta joista yksi on Aspö, toinen Refholm, kolmas Malmö ja Jurmo (Iurima) sijaitsee viimeisenä niistä kohti eteläistä suuntaa ja lähimpänä merta. Aspöstä Örsundiin 6; sieltä Hankoniemeen 3 (Hangethe). Ja huomattava on, että Arnholmista Lemböteen mennään keskeltä idän ja pohjoisen välistä, ja jos tuuli on myötäinen lännestä, voi purjehtia suoraa linjaa Arnholmista Hankoniemeen; ja Hankoniemestä, joka suomeksi on Kumionpää (Cuminpe), Loviksundiin (Lowicsund) 2; sieltä Karjaankaskeen (Karienkaskaehe) 1; sieltä Jussaari (Juxasarae) 2; sieltä Oriinsaareen (Horinsarae), joka on tanskaksi Hestö, 2; sieltä Porkkalaan (Purkal) 3. Ja tähän saareen Hankoniemestä mennään kohti itää ja pikkuisen kumminkin kohti pohjoista. Samaten Porkkalasta Naissaareen (Narigeth) Viron meren toiselle puolelle 6; sieltä Paljassaareen (Karlsö) 1 ja puoli; sieltä Tallinnaan (Raeuelburgh) puoli. Ja on huomattava, että Porkkalasta Tallinnaan on purjehdittava eteläisen ja itäisen suunnan välistä. Sitä paitsi on huomattava, että jos miellyttää, voi purjehtia Hankoniemestä Osmussaareen eli Odensholmiin (Hothensholm) pohjatuulella kohti eteläistä ja itäistä suuntaa. Ja sieltä on merta 8 meripeninkulmaa".
Alumiinietoksidi

Alumiinietoksidi eli alumiinitrietoksidi tai alumiinietylaatti ((C2H5O)3Al) on alumiini- ja etoksidi-ionien muodostama ioniyhdiste. Yhdistettä voidaan käyttää orgaanisen kemian synteeseissä muun muassa pelkistimenä ja katalyyttinä.
Ominaisuudet.
Alumiinietoksidi on huoneenlämpötilassa valkoista kiteistä ainetta. Yhdiste on hygroskooppista ja reagoi kiivaasti veden kanssa. Alumiinietoksidi liukenee muun muassa kloroformiin, ksyleeniin ja muihin orgaanisiin liuottimiin, joilla on korkea kiehumispiste. Liuoksissa yhdiste esiintyy oligomeereina. Kun liuotin haihdutetaan, jää alumiinietoksidi jäljelle nesteenä, joka kiteytyy hitaasti.
Valmistus ja käyttö.
Alumiinietoksidia valmistetaan kuumentamalla alumiinijauhetta ja etanolia ksyleeniliuoksessa. Katalyyttinä reaktiossa käytetään jodia ja elohopea(II)kloridia. Alumiinietoksidia käytetään reagenssina ja katalyyttinä orgaanisen kemian synteeseissä. Se muun muassa pelkistää aldehydit ja ketonit alkoholeiksi ja katalysoi polymeroitumisreaktioita ja aldehydien reaktioita estereiksi.
Kekkola

Kekkola on Jyväskylän pienalue Kuokkalan kaupunginosan länsipuolella. Se käsittää Kekkolan ja Kylmänoron asuinalueet. Pienalueen rakennuskanta on kerrostalovaltaista, mutta siellä on myös rivi- ja pientaloja. Kekkolassa sijaitsee päiväkoti, ja vieressä ovat myös Yrttisuon perhepuisto ja Kuokkalan keskustan palvelut.
Rakennuskanta.
Kekkolan talot ovat valmistuneet enimmäkseen 1990-luvulla ja 2000-luvun ensikymmenellä, mutta Tanhukaaressa on myös 2010- ja 2020-luvuilla rakennettuja kerros-, pari-, ja omakotitaloja. Kylmänorontiellä on pientaloja, joista osa on rakennettu 1950–1960-luvuilla, ja osa 1990–2010-luvuilla.
Australia lasten Eurovision laulukilpailussa

Australia on osallistunut Lasten Eurovision laulukilpailuun viisi kertaa, ensimmäisen kerran vuonna 2015. Australian paras sijoitus on vuodelta 2018, jolloin se sijoittui kolmanneksi Jael Wenan esittämällä kappaleella "Champion".
Yusuf Juma

Yusuf Juma (s. 19. tammikuuta 1958 Buharan alue) on uzbekistanilainen runoilija ja kansalaisaktivisti. Hän vietti kolme vuotta vankeudessa sen jälkeen kun hän kyseenalaisti vuonna 2007 presidentti Islam Karimovin oikeuden pyrkiä uudelle kaudelle.
”Joka kuussa he pitivät minua eristyssellissä 15 vuorokautta. Toiset 15 vuorokautta vietettiin toisessa vankilassa Nukusin kaupungissa, 500 kilometrin päässä. Siirtokuljetus oli pienessä rautaisessa laatikossa. Se oli liian pieni istua ja liian pieni seistä. Tie oli kuoppainen, ja pääni hakkasi rautaseinään. Laatikossa ei ollut tarpeeksi ilmaa hengittää”, Juma kertoi vankeusajastaan vuonna 2012 Radio Vapauden uzbekinkieliselle palvelulle.
Tristan Bernard

Tristan Bernard (oikea nimi: Paul Bernard, 7. syyskuuta 1866 Besançon – 7. joulukuuta 1947 Pariisi) oli ranskalainen näytelmäkirjailija, novelisti, toimittaja ja lakimies. Hän kirjoitti paljon komedianäytelmiä erityisesti Pariisissa suosituille bulevarditeattereille. Hänen kuuluisimpia näytelmiään ovat muun muassa "L’Anglais tel qu’on le parle" (1899), "Triplepatte" (1905) ja "Monsieur Codomat" (1907). Bernard oli "Le Canard enchaîné" -sanomalehden perustajia.
Tristan Bernardin lapsia ovat elokuvaohjaaja ja -käsikirjoittaja Raymond Bernard ja näytelmäkirjailija Jean-Jacques Bernard.
The Canadian Press

The Canadian Press () on Kanadan tunnetuin ja merkittävin uutis- ja tietotoimisto. Se on perustettu vuonna 1910 ja on maansa suurin uutistoimisto. Yhtiön kotipaikka on Toronto. Tämän lisäksi tietotoimistolla on aluetoimistoja myös 12 muulla paikkakunnalla Kanadassa ja yksi toimisto Yhdysvaltain pääkaupunki Washingtonissa. Sen ulkomailta välittämästä uutisaineistosta valtaosa tulee yhdysvaltalaiselta Associated Pressiltä ja brittiläiseltä Reutersilta. 
Yhtiö toimi perustamisensa jälkeen aluksi Associated Press (AP) uutisten jakajana kanadalaisille viestimille. Oma uutistuotanto aloitettiin 1917, kun ensimmäisessä maailmansodassa palvelleilta kanadalaisjoukoilta haluttiin uutisia kotimaahan. Ranskankielinen palvelu käynnistettiin 1951. Radiolähetysten uutispalvelut pantiin alulle 1954, äänituotanto 1960-luvalla ja verkkouutiset (newscasts) vuonna 1979. Internet otettiin käyttöön englanninkielisten raporttien jakelussa 1997. Ranskankielinen internetpalvelu käynnistyi seuraavana vuonna. 
Tietotoimisto on yksityisesti omistettu. Sen takana on kolmen Kanadan keskeisimpiin kuuluvaa mediataloa: Square Victoria Communications Group (Power Corporation of Canada:n tytäryhtiö ja La Presseä julkaisevan Gesca Ltéen emoyhtiö), Torstar Corporation (tytäryhtiönsä Torstar Holdings Inc:in välityksellä ja The Globe and Mail.
GP2 Venäjän Grand Prix 2015

GP2 Venäjän Grand Prix 2015 oli GP2-kauden 2015 yhdeksäs osakilpailu, joka ajettiin 10.–11. lokakuuta Sotšin katuradalla Venäjällä. Kilpailu ajettiin Formula 1:sten Venäjän GP:n ohessa.
Lauantain kilpailun voitti Racing Engineeringin Alexander Rossi. Sunnuntain kilpailun voitti Status GP:n Richie Stanaway. Neljänneksi sijoittunut Stoffel Vandoorne varmisti sarjan mestaruuden.
After Laughter

After Laughter yhdysvaltalaisen rockyhtye Paramoren viides studioalbumi, joka julkaistiin 12. toukokuuta 2017. Albumin tuotti kitaristi Taylor York yhdessä Justin Meldal-Johnsenin kanssa. Kokoonpanoon palasi rumpali Zac Farro, joka lähti yhtyeestä veljensä Joshin kanssa vuonna 2010. Albumin tyyli edustaa pop-punkia ja vaihtoehtorockia. Albumin teemoja ovat muun muassa turhautuneisuus, masennus ja ahdistus.
"After Laughter" sai kriitikoilta hyvän vastaanoton. He ylistivät 1980-luvun uuden aallon ja synth-popin soundeja albumilla.
Kokoonpano.
Paramore
Lisämuusikot
Etorikoksibi

Etorikoksibi (C18H15ClN2O2S) on koksibien ryhmään kuuluva tulehduskipulääke. Toiminnaltaan se on syklo-oksigenaasin isoentsyymin COX-2:n estäjä. Etorikoksibia on myyty kauppanimellä Arcoxia ja Etoricoxib Krka.
GP2 Venäjän Grand Prix 2014

GP2 Venäjän Grand Prix 2014 oli GP2-kauden 2014 kymmenes osakilpailu, joka ajettiin 11.–12. lokakuuta Sotšin katuradalla Venäjällä. Kilpailu ajettiin Formula 1:sten Venäjän GP:n ohessa.
Lauantain kilpailun voittoon ajoi DAMS -tallin kuljettaja Jolyon Palmer, joka varmisti samalla sarjan mestaruuden. Sunnuntain kilpailun voitti MP Motorsport -tallin Marco Sørensen.
Vietnam Airlinesin lento 831

Vietnam Airlinesin lento 831 oli Vietnam Airlinesin reittilento Hanoista Bangkokiin. Lennolla 9. syyskuuta 1988 käytetty Tupolev Tu-134A syöksyi maahan lähestyessään Bangkokin Don Muangin kansainvälistä lentoasemaa. Kone joutui lähestymisen aikana ukkosmyrskyyn, laskeutui liian alas ja osui maahan kuusi kilometriä lentoasemalta pohjoiseen. Turman syytä ei saatu selville, mutta koneen lentäjän mukaan siihen osui salama ennen maahansyöksyä.
Lennolla oli 84 matkustajaa ja kuusi miehistön jäsentä eli yhteensä 90 ihmistä, joista 76 kuoli onnettomuudessa. Kuolleiden joukossa olivat Vietnamin terveysministeri Đặng Hồi Xuân, Intian Vietnamin suurlähettiläs Arun Patwardhan sekä Japanin Hanoin suurlähetystön toinen sihteeri Kiyokata Ida.